section_heading: Športska karijera
paragraph_text: Dana 15. svibnja 2008. godine prodan je engleskom prvoligašu Tottenham Hotspuru za 16,5 milijuna funti, čime je izjednačio rekordni iznos koji je klub prethodno platio za napadača Darrena Benta.<ref> Daily Mail UK, Joe Bernstein: ''Spurs star Modric: I'm not surprised England didn’t make it. They may look strong on TV but they’re not that good'', 31. svibnja 2008. (pristupljeno 30. listopada 2016.)  Iako u početku nije bilježio dobru natjecateljsku formu, po dolasku novog menadžera na klupu Tottenhama, Harryja Redknappa, Modrić je postao ključni igrač svoje momčadi. Prvi značajan uspjeh s londonskim klubom napravio je već u svojoj prvoj sezoni kada je Tottenham izgubio finalnu utakmicu engleskog Liga kupa od Chelseaja nakon izvođenja jedanaesteraca.